ביום חגיגי ומלא שמחה זה, בשני בשבת ארבעה ועשרים יום לחודש טבת שנת חמשת אלפים ושבע מאות ושבעים ותשע לבריאת עולם למנין שאנו מונים כאן, בעיר דטרויט שבמדינת מישיגן, הכלה \_\_\_\_\_\_\_\_ בת \_\_\_\_\_\_\_\_, והחתן \_\_\_\_\_\_\_\_ בן \_\_\_\_\_\_\_\_, אמרו את המילים וביצעו את הטקסים אשר איחדו את חייהם, בברכת אלוהים וכדת משה וישראל. בעמדם תחת החופה, הם אמרו זו לזה בפני משפחותיהם, חבריהם ואלוהים: "אקדש לי אותך בטבעת זו כדת משה וישראל".

ביחד הם הבטיחו: בצאתנו יחד למסענו כשותפים לחיים, אנו מבטיחים לאהוב ולהוקיר זו את זה, ולהעניק השראה זו לזה. לִבּוֹתינו מתלכדים יחד בברית של חברות, כנות, אמון וכבוד. אנו מבטיחים להזין זו את זה רגשית, רוחנית, ואינטלקטואלית, בעת שנמשיך לצמוח יחד.

נקיים בביתנו אורח חיים יהודי שישקף את מחויבותנו לערכינו ולמסורת, ובנוסף לכך אנו מתחייבים ליצור מסורות ייחודיות משלנו. בכך נכללים הזמנת בני משפחה וחברים לביתנו, הדלקת נרות שבת, ונתינה לקהילתנו.

אם נזכה ונבורך בילדים משלנו, נקנה להם ערכים של טוב-לב, חמלה, כבוד, קבלת האחר, הכרת תודה, וחשיבותם של משפחה וחברים. נעשה כל שביכולותינו לפיתוח הסקרנות שלהם, וכחלק מכך נעניק עדיפות גבוהה לטיולים ולהתנסויות חדשות. כמשפחה, בריאות ואושר יהיו בעדיפות ראשונה.

אנו מבטיחים להקשיב זו לזה, לתמוך זו בזה, לקיים בינינו תקשורת פתוחה, ולשמור על נכונותנו לפשרה. נתמודד עם האתגרים שהחיים יציבו בפנינו בכוח שליו ובאומץ לב, ונאמץ אל ליבנו את ברכות החיים בהשתאות, בענווה ובשחוק.

בריתנו הקדושה שרירה וקיימת.

הכלה \_\_\_\_\_\_\_\_\_\_\_\_

החתן \_\_\_\_\_\_\_\_\_\_\_\_

עד \_\_\_\_\_\_\_\_\_\_\_\_

עד \_\_\_\_\_\_\_\_\_\_\_\_

עד \_\_\_\_\_\_\_\_\_\_\_\_

עד \_\_\_\_\_\_\_\_\_\_\_\_

הרב \_\_\_\_\_\_\_\_\_\_\_\_

